মজুরি বৈষম্যের শিকার নারী কৃষক – Click Here For More Details – NewsPick24.com
Home / কৃষকের মাঠ / মজুরি বৈষম্যের শিকার নারী কৃষক
নিউজ ডেস্ক: ক্ষেতে ধান কাটায় ব্যস্ত নারী। পেছনে পাহারায় কয়েকজন পুরুষ। কাজে ফাঁকি দেওয়া হচ্ছে কি না দেখার জন্য নজরদারি করছে তারা। ধানের মৌসুমে মাঠের পর মাঠ পাকা ধান। কাটার লোকের অভাব বলে নারীরা এই কাজে নিয়োজিত হয়। নিম্ন আয়ের পরিবারে আর্থিক টানাপোড়েন কাটিয়ে উঠতে পুরুষের পাশাপাশি নারীরাও কাজে যোগ দেন। আমন ধানের মৌসুমে দ্বীপ উপজেলা হাতিয়ার তমরুদ্দি ইউনিয়নের বেজুগালিয়া গ্রামে এমন দৃশ্য চোখে পড়ে। উপকূলের আরও অনেক স্থানে ধান ক্ষেতে নারী কৃষকদের চোখে পড়ে। সরেজমিনে পাওয়া তথ্যসূত্র বলছে, শুধু ধান কাটা নয়, ধানের চারা রোপণ, ধান শুকানো, ধান মাড়াই, সবজি আবাদ, গরু-ছাগল পালনসহ বিভিন্ন ধরণের কাজে সম্পৃক্ত উপকূলের নারী। পুরুষের অনুপস্থিতিতে নারী প্রধান পরিবারের ব্যক্তি নারী প্রধানত কৃষি কাজের মাধ্যমেই জীবিকা নির্বাহ করছেন। শুধু উৎপাদন নয়, একাধারে ফসল উৎপাদন, প্রক্রিয়াজাতকরণ এবং বাজারজাতকরণের সঙ্গে জড়িত নারীরা। খাঁটুনি বেশি, কাজে ফাঁকির সুযোগ নেই, আবার কাজের সময়সীমাও বেশি- অথচ মজুরি কম। কৃষিতে নারীর অবদানের কোন স্বীকৃতিও নেই।
Previous বিজয়ে মিষ্টি খাওয়ালেন প্রধানমন্ত্রী
Next বাসের ধাক্কায় কৃষি কর্মকর্তার মৃত্যু